2. ลักษณะการประกอบธุรกิจ

(1) ประวัติความเป็นมา

บริษัท อาร์ ซี แอล จำกัด (มหาชน) ได้เริ่มก่อตั้งขึ้นในปี 2523 จากการร่วมทุนระหว่าง บริษัท
โงวฮก จำกัด (ไทย) และบริษัท สิงคโปร์ชิปปิ้งคอร์ปอเรชั่น จำกัด (สิงคโปร์)
โดยถือหุ้นในสัดส่วน 75 (ไทย) ต่อ 25 (สิงคโปร์) เปิดดำเนินการในปี 2524
โดยซื้อเรือลำแรกชื่อ “ศิริภูมิ” เพื่อให้บริการเส้นทางกรุงเทพฯ-สิงคโปร์
ในระบบขนส่งตู้คอนเทนเนอร์ทางทะเลแบบฟีดเดอร์ บริษัทฯ
ได้เข้าจดทะเบียนเป็นสมาชิกตลาดหลักทรัพย์แห่งประเทศไทยในปี 2531
และได้แปลงสภาพเป็นบริษัทมหาชนในปี 2536

บริษัทฯ ได้มีการขยายการลงทุนไปยังประเทศต่าง ๆ ในภูมิภาค และก่อตั้งบริษัท อาร์ ซี แอล
อินเวสเมนท์ พีทีอี จำกัด ในสิงคโปร์ ในปี 2532 เพื่อเข้าซื้อกิจการบริษัทย่อยในสิงคโปร์ และในปี
2535 บริษัทฯ ได้เข้าไปซื้อกิจการซึ่งดำเนินกิจการเดินเรือ ในฮ่องกง
เพื่อขยายขอบเขตการขนส่งให้กว้างขวางขึ้น ในปี 2537
บริษัทย่อยในสิงคโปร์ได้ขยายการลงทุนในบริษัทย่อยในจีน
ซึ่งได้ช่วยให้บริษัทฯมีเครือข่ายการบริการในจีน

บริษัทฯได้ขยายกองเรือ โดยเซ็นสัญญาสั่งต่อสร้างเรือใหม่จำนวน 7 ลำ, 2 ลำ, และ 6 ลำ ในปี
2537, 2538, และ 2539 ตามลำดับเรือต่อสร้างใหม่จะทยอยส่งมอบจำนวน 2 ลำ, 5 ลำ, 6
ลำ และ 2 ลำ ในปี 2538, 2539, 2540, และ 2541 ตามลำดับ
จากการเป็นเจ้าของเรือเพียง 1 ลำ เมื่อเริ่มกิจการ ปัจจุบันกลุ่ม อาร์ ซี แอล
เป็นเจ้าของเรือทั้งหมด 24 ลำ

สรุปการเปลี่ยนแปลงที่สำคัญในการดำเนินงานในรอบปีที่ผ่านมา

ในรอบปีที่ผ่านมา กลุ่มฯยังคงขยายเครือข่ายการดำเนินการต่อเนื่องในสี่ดินแดนหลัก คือ ภูมิภาค
เอเซียอาคเนย์ ออสเตรเลีย เอเซียใต้และ เอเซียตอนเหนือ

กลุ่มฯ ได้เปิดเส้นทางเดินเรือสายใหม่ที่เชื่อมโยงเส้นทางหลักในภูมิภาคเอเซียอาคเนย์
กับเมืองท่าหลักของ ภูมิภาคเอเซียเหนือ เช่นระหว่าง ประเทศฟิลลิปินส์ กับ ประเทศเกาหลี และ
ระหว่าง ภูมิภาคเอเซียอาคเนย์ กับประเทศจีนตอน เหนือ และ ตอนกลาง
เพื่อสนองตอบต่อปริมาณความต้องการในการลำเลียงสินค้าที่เพิ่มขึ้นในเส้นทางดังกล่าว
รวมถึงการยังขยายการให้บริการขนส่งตรงไปยังเมืองท่าหลักแถบชายฝั่งอินเดียตะวันตก เช่น มุมไบ
และ นาวา เชวา

นอกเหนือจากการพัฒนาเครือข่ายการให้บริการในรูปแบบของการขนส่งต่อเนื่อง ( Intermodal )
ซึ่งกระจายอยู่ในประเทศที่เป็น จุดหมายปลายทาง แล้ว กลุ่มฯ
ยังก้าวเข้าสู่บริการลำเลียงสินค้าแบบเบ็ดเสร็จ (logistic services)
โดยการจัดตั้งบริษัทย่อยขึ้นในประเทศไทย เพื่อให้บริการที่มีประสิทธิภาพและคุ้มค่าแก่บรรดาลูกค้า
แสดงถึงวิสัยทัศน์ของกลุ่มฯในการพัฒนาการให้บริการขนส่งต่อเนื่องจากกิจการหลัก
ความสำเร็จของจากการดำเนินการในรูปแบบนี้นอกจะเป็นการเพิ่มรายได้ และผลกำไรให้แก่กลุ่ม ฯ
แล้วยังช่วยสนับสนุนการจัดระบบการบริหารสินค้าคงคลังและการจัดส่งวัตถุดิบที่มีประสิทธิภาพแก่บรรดาอุตสาหกรรมที่มีฐานการผลิตในประเทศอีกด้วย

การปรับปรุงโครงสร้างการบริหาร การเสริมสร้างประสิทธิภาพในการดำเนินการ
และการพัฒนาเครือข่ายตัวแทนในภูมิภาค ที่เริ่มดำเนินการมาตั้งแต่ปี 2543 และต่อเนื่องในปี 2544
บรรลุผลอย่างน่าพึงพอใจ กลุ่ม ฯ สามารถยกระดับมาตรฐานการประกอบการ และ
เพิ่มความคล่องตัวในองค์กร ช่วยประหยัดค่าใช้จ่ายลดลงได้มาก
ความสำเร็จดังกล่าวเป็นปัจจัยสำคัญที่ทำให้ กลุ่มฯ ได้รับการยกย่องจาก Lloyd’s Maritimes
ให้เป็นผู้ประกอบการดีเด่นในการให้บริการขนส่งทางเรือในเขตภูมิภาคเอเซีย (Best Intra
Asia Carrier) ประจำปี 2544

ในปีรอบที่ผ่านมาทางกลุ่ม ฯ มิได้รับมอบ หรือต่อสร้างเรือใหม่เพื่อใช้ในการดำเนินการ
เนื่องจากขนาดกองเรือที่กลุ่มเป็นเจ้าของและดำเนินการ
สามารถรองรับอุปสงค์ในปัจจุบันและในอนาคตได้เพียงพอ กองเรือของกลุ่ม ฯ มีอายุเฉลี่ยประมาณ
8.5 ปี ซึ่งจัดได้ว่าเป็นกองเรือฟิดเดอร์ที่ใหญ่ที่สุดและมีสมรรถนะสูงที่สุดในภูมิภาคเอเซียอาคเนย์
นอกเหนือจากการให้บริการขนส่งสินค้าโดยใช้เรือที่กลุ่ม ฯ เป็นเจ้าของแล้ว ทางกลุ่ม ฯ
จำเป็นต้องเช่าเรือเสริมจำนวนหลายลำเพื่อรองรับปริมาณการขนส่งสินค้าที่เพิ่มสูงขึ้น

กลุ่มฯ เป็นผู้ให้บริการขนส่งทางทะเลระดับภูมิภาครายแรก ที่ให้บริการผ่านระบบ e – commerce
โดยได้พัฒนาระบบเครือข่ายข้อมูลสารสนเทศ ที่เรียกว่า ภูมิเน็ต ( Bhumnet ) ขึ้น
เพื่อให้บริการเต็มรูปแบบ ในการจองเรือ การสำรองตู้สินค้า
การติดตามและตรวจสอบตู้สินค้าระหว่างการขนส่ง การตรวจสอบตารางการเดินเรือ
ข้อมูลเส้นทางการเดินเรือ กำหนดการเทียบท่า รวมถึงกำหนดการออกจากท่า

(2) ภาพรวมการประกอบธุรกิจของบริษัทและบริษัทย่อย

กลุ่มบริษัท อาร์ ซี แอล ประกอบธุรกิจการขนส่งตู้คอนเทนเนอร์ทางทะเล
โดยให้บริการขนส่งในเส้นทาง
ระหว่างเมืองท่าหลักที่เป็นศูนย์กลางการขนถ่ายสินค้ากับเมืองท่าย่อยทั้งต้นทาง
และปลายทางที่อยู่ในละแวกใกล้เคียง โดยมีตารางกำหนดวันและเวลาของเรือที่แน่นอน

การขนส่งประเภทฟีดเดอร์จะประกอบด้วยเรือที่มีขนาดเล็กจนถึงปานกลาง
ซึ่งสามารถหาสินค้าให้เต็มลำเรือได้อย่างรวดเร็ว และสามารถให้บริการที่มีความถี่สูง
ขนาดของเรือฟีดเดอร์ดังกล่าว เอื้อให้กลุ่ม ฯ
ประกอบการเชิงพาณิชย์ในเส้นทางที่เรือขนส่งสินค้าขนาดใหญ่ของสายการเดินเรือหลัก หรือ Main
Line Operator ไม่สามารถเข้าไปรับส่งสินค้าโดยตรงได้ โดยทั่วไป
สายการเดินเรือหลักที่วิ่งรับส่งสินค้าในภูมิภาคมักเลือกจอดเฉพาะท่าเรือสำคัญๆ เช่น สิงคโปร์ และ
ฮ่องกง ซึ่งเป็นศูนย์กลางการขนถ่ายสินค้า โดยจะใช้เวลาอยู่ในท่าเรือให้น้อยที่สุดเพื่อลดต้นทุน
ส่วนกองเรือฟีดเดอร์นั้นจะทำการรับตู้สินค้า จากเมืองท่าใกล้เคียงมาส่งที่เรือใหญ่
และในขณะเดียวกันก็รับตู้สินค้าจากเรือใหญ่กลับไปส่งยัง เมืองท่าเล็กๆเหล่านั้น
การให้บริการในลักษณะนี้เรียกว่า Shipper Owned Container หรือ SOC

กลุ่มบริษัท อาร์ ซี แอล เป็นทั้งเจ้าของกองเรือฟีดเดอร์
และผู้ให้บริการขนส่งตู้คอนเทนเนอร์ทางทะเลที่ใหญ่ที่สุดในภูมิภาคเอเซียอาคเนย์
ที่มีทั้งเครือข่ายการให้บริการและเส้นทางเดินเรือที่ครอบคลุมบรรดาเมืองท่าหลัก และ
จุดหมายปลายทางที่สำคัญต่างๆในภูมิภาคเอเซียอาคเนย์
โดยปัจจุบันมีเรือสินค้าที่ประจำการในกองเรือของกลุ่ม ฯ ถึง 33 ลำ

นอกจากนี้ทางกลุ่ม ฯ ยังได้ให้บริการในลักษณะบริการขนส่งตู้สินค้าทางเรือแบบประจำเส้นทาง
(Liner Business ) ซึ่งเป็นการให้บริการโดยใช้ตู้คอนเทนเนอร์ ของกลุ่มเอง ที่เรียกว่า COC
กล่าวคือ เมื่อลูกค้ามีความประสงค์จะส่งสินค้าไปยังที่ต่างๆ ทางกลุ่มฯ
จะเป็นผู้ติดต่อลูกค้าเพื่อให้การบริการในการขนส่งโดยตรง
และจะขนส่งสินค้าของลูกค้าโดยใช้ตู้คอนเทนเนอร์ที่ทางกลุ่ม ฯ จัดหา การให้บริการประเภทนี้กลุ่ม
ฯ จะคิดค่าระวางในอัตราที่สูงกว่าการให้บริการในลักษณะของ SOC เนื่องจากทางกลุ่ม ฯ
ต้องลงทุนเพิ่มในส่วนของตู้คอนเทนเนอร์ เพื่อนำมาให้บริการแก่ลูกค้า

บริการของกลุ่ม ฯ ครอบคลุม 23 ประเทศ โดยมีเครือข่ายการดำเนินงานที่ทางกลุ่ม ฯ
ให้บริการอยู่ กว่า 64 แห่ง ทั่วทั้งภูมิภาค ปริมาณการขนส่งในสายธุรกิจ COC นี้คิดเป็นอัตรา
ร้อยละ 34% และ 42% ของปริมาณรวมในการขนส่งตู้ทั้งหมดของกลุ่ม ฯ ในปี 2543 และ 2544
ตามลำดับ เมื่อทางกลุ่ม ฯ แรกให้บริการด้าน COC ในปี 2538 นั้น มีปริมาณขนส่งตู้ต่อปี เพียง
175,564 ทีอียู จากนั้นได้เพิ่มขึ้นเป็น 517,604 ทีอียู ในปี 2543 และ เพิ่มขึ้นเป็น 635,900
ทีอียู ในปี 2544 ถือเป็นอัตราเติบโตเฉลี่ยต่อปีที่อัตราร้อยละ 24.3%
ซึ่งนับว่าเป็นการเติบโตที่สูงเป็นที่น่าพึงพอใจ

การให้ความสำคัญต่อบริการหลักทั้งประเภท COC และ SOC
อย่างเท่าเทียมกันถือเป็นการเสริมสร้างความมั่นคงในการดำเนินการแก่ทางกลุ่ม ฯ
และยังเป็นส่วนหนึ่งของนโยบายหลักที่มุ่งสร้างสมดุลในโครงสร้างและแหล่งที่มาของรายได้ระหว่างฐานรายได้ทั้งสอง

บริการหลักทั้งสองสายงานนี้เป็นหลักแห่งความมั่นคงในการประกอบการของกลุ่มฯ
แม้ในภาวะผันผวนของเศรษฐกิจภูมิภาค

ความคุ้มค่าที่เกิดจากการใชัทรัพยากรของกลุ่มอย่างเต็มประสิทธิภาพ
ย่อมเป็นไปเพื่อประโยชน์ของทั้งฝ่ายผู้ให้บริการ ซึ่งได้แก่ กลุ่มอาร์ ซี แอล และฝ่ายผู้รับบริการ
หรือบรรดาลูกค้าของกลุ่ม ฯ นั่นเอง

ในขณะที่รายได้จากธุรกิจ COC มีความสัมพัทธ์กับเศรษฐกิจภูมิภาค รายได้จากธุรกิจ SOC
ก็ผูกอิงกับกระแสการค้าโลก
ตามปริมาณความต้องการขนส่งสินค้าระหว่างซีกโลกตะวันตกกับซีกโลกตะวันออกของสายการเดินเรือหลัก
หรือ Main Line Operator

เส้นทางเดินเรือหลัก และความถี่ของการให้บริการปรากฏสังเขปดังต่อไปนี้

+-----------------------------------------------------+----------------+
| เส้นทางเดินเรือ                                        | ความถี่          |
+-----------------------------------------------------+----------------+
| Singapore-Kuantan-Songkhla-Singapore                | 1 เที่ยว/สัปดาห์   |
+-----------------------------------------------------+----------------+
| Singapore- Maptaphut – Bangkok-Singapore            | 1 เที่ยว/สัปดาห์   |
+-----------------------------------------------------+----------------+
| Singapore- Bangkok – Laem Chabang-Singapore         | 4 เที่ยว/สัปดาห์   |
+-----------------------------------------------------+----------------+
| Singapore- Sihanoukville – Songkhla - Singapore     | 2 เที่ยว/สัปดาห์   |
+-----------------------------------------------------+----------------+
| Laem Chabang- Bangkok-Hong Kong-Shanghai-Xiamen-    | 1 เที่ยว/สัปดาห์   |
| Sihanoukville- Laem Chabang                         |                |
+-----------------------------------------------------+----------------+
| Singapore-Ho Chi Minh-Singapore                     | 2 เที่ยว/สัปดาห์   |
+-----------------------------------------------------+----------------+
| Singapore- Mumbai-Navashiva- Port Kelang-Singapore  | 1 เที่ยว/สัปดาห์   |
+-----------------------------------------------------+----------------+
| Singapore- Port Kelang – Penang - Port Kelang-      | 2 เที่ยว/เดือน    |
| Singapore                                           |                |
+-----------------------------------------------------+----------------+
| Singapore-Belawan- Port Kelang –Belawan-Singapore   | 1 เที่ยว/สัปดาห์   |
+-----------------------------------------------------+----------------+
| Singapore-Manila North – Manila South-Pusan–        | 1 เที่ยว/3สัปดาห์  |
| -Shanghai – Hong Kong - Singapore                   |                |
+-----------------------------------------------------+----------------+
| Singapore- Hong Kong- Shanghai                      | 1 เที่ยว/3สัปดาห์  |
| Xingang-Qingdao-Singapore                           |                |
+-----------------------------------------------------+----------------+
| Singapore-Manila North- Singapore                   | 1 เที่ยว/10 วัน   |
+-----------------------------------------------------+----------------+
| Singapore– Cebu - Davao – General Santos -          | 1 เที่ยว/สัปดาห์   |
| Singapore                                           |                |
+-----------------------------------------------------+----------------+
| Singapore- Semarang - Jarkarta-Singapore            | 1 เที่ยว/สัปดาห์   |
+-----------------------------------------------------+----------------+
| Singapore- Jarkata- Singapore                       | 1 เที่ยว/สัปดาห์   |
+-----------------------------------------------------+----------------+
| Singapore- Surabaya-Singapore                       | 1 เที่ยว/สัปดาห์   |
+-----------------------------------------------------+----------------+
| Singapore- Brisbane –Sydney- Melbourne-Singapore    | 2 เที่ยว/เดือน    |
+-----------------------------------------------------+----------------+

บริษัทฯมีบริษัทย่อยและบริษัทร่วมทั้งหมด 24 บริษัท กระจายอยู่ตามประเทศต่าง ๆ ในภูมิภาค
เอเซียตะวันออกเฉียงใต้ นอกจากสำนักงานใหญ่ที่ตั้งอยู่ในกรุงเทพฯแล้วนั้น
บริษัทฯยังมีสำนักงานหลักอีกสองแห่งตั้งอยู่ในสิงคโปร์และฮ่องกง
ซึ่งถือเป็นเมืองท่าเทียบเรือที่มีสินค้าผ่านเข้าออกปริมาณมากแห่งหนึ่งของโลก

+----------------------------------+-----------------------------------+
| ชื่อบริษัท                           | ลักษณะธุรกิจ                         |
+----------------------------------+-----------------------------------+
| บริษัท อาร์ ซี แอล จำกัด (มหาชน)      | การลงทุน จัดซื้อ จัดหาเงินกู้เพื่อซื้อเรือ และ |
|                                  |                                   |
|                                  | ดำเนินการเดินเรือ                    |
+----------------------------------+-----------------------------------+
| บริษัท ริจิแนลคอนเทนเนอร์ไลนส์ พีทีอี     | การลงทุน จัดซื้อ จัดหาเงินกู้เพื่อซื้อเรือ     |
| จำกัด                             |                                   |
+----------------------------------+-----------------------------------+
| บริษัท อาร์ ซี แอล ชีปแมนเนจเมนท์ พีทีอี  | บริหารจัดการเรือ                     |
| จำกัด                             |                                   |
+----------------------------------+-----------------------------------+
| บริษัท อาร์ ซี แอล ฟีดเดอร์ พีทีอี จำกัด   | ดำเนินการเดินเรือ                    |
+----------------------------------+-----------------------------------+

  ----------------------------------- -----------------------------------
  ชื่อบริษัท                              ลักษณะธุรกิจ

  บริษัท อาร์ ซี แอล เซียเมน จำกัด          ดำเนินการเดินเรือ

  บริษัท อาร์ ซี แอล เซอร์วิส เอส เอ        ดำเนินการเดินเรือ

  บริษัท อาร์ ซี แอล โฮลดิ้งส์ จำกัด          เป็นเจ้าของเรือและดำเนินการเดินเรือ

  บริษัท เอดซ่าชีปปิ้ง เอเย่นซี่ อิงค์           ตัวแทนการเดินเรือ

  บริษัท อาร์ เอฟ เอส จำกัด               ตัวแทนการเดินเรือ

  บริษัท อาร์ ซี แอล ออสเตรเลีย พีทีวาย จำกัด ตัวแทนการเดินเรือ

  บริษัท อาร์ ซี แอล กัมพูชา จำกัด           ตัวแทนการเดินเรือ

  บริษัท ยูโรเอเชียไลนส์ (เอสเค) จำกัด      ตัวแทนการเดินเรือ

  บริษัท ริจิแนลคอนเทนเนอร์ไลนส์ ชิปปิ้ง จำกัด  ตัวแทนการเดินเรือ

  บริษัท อาร์ ซี แอล เอเย่นซี่ (เอ็ม) จำกัด    ตัวแทนการเดินเรือ

  บริษัท อาร์ เอฟ เอส จำกัด               ตัวแทนการเดินเรือ

  บริษัท ทีไอพีเอส จำกัด                   บริหารท่าเรือแหลมฉบัง

  บริษัท เอ็น เอช พรอสเพอริตี้ จำกัด         บริหารลานพักตู้คอนเทนเนอร์

  บ. เซียเมนเจียนฮง คอนเทนเนอร์เฟรทสเตชั่น บริหารลานพักตู้คอนเทนเนอร์
  จำกัด                                

  บริษัท จูรงดิสทริคเซนเตอร์ พีทีอี จำกัด       บริหารคลังสินค้า

  บริษัท คอนโซลิเดชั่นซิสเต็มส์ พีทีอี จำกัด      บริหารคลังสินค้าและการกระจายสินค้า

  บริษัท พอยท์ ทู พอยท์ ริจิแนล พีทีอี จำกัด     บริหารธุรกิจเฟรทฟอร์เวอร์เดอร์

  บริษัท ริจิแนลเฟรทเตอร์ จำกัด             บริหารธุรกิจเฟรทฟอร์เวอร์เดอร์

  บริษัท อาร์ ซี แอล อินเวสเมนท์ พีทีอี จำกัด   ลงทุนในบริษัทอื่น

  บริษัท เอเชี่ยนบัลค์ชิปปิ้ง จำกัด             ขนส่งสินค้าแบบเทกอง

  บริษัท อาร์ ซี แอล โลจิสติคส์ จำกัด         บริการธุรกิจโลจิสติคส์
  ----------------------------------- -----------------------------------

บริษัทย่อยและบริษัทร่วมมีโครงสร้างการถือหุ้นระหว่างกันดังนี้

[]

นโยบายการแบ่งการดำเนินงานของบริษัทในกลุ่ม

การดำเนินงานของกลุ่ม มีบริษัท อาร์ ซี แอล จำกัด (มหาชน ) เป็นบริษัทแม่
ทำหน้าที่กำหนดกลยุทธ์หลักทั้งในเชิงธุรกิจและปฏิบัติการ
ในขณะที่บริษัทย่อยที่สำคัญในประเทศสิงคโปร์ ฮ่องกง และ ประเทศจีน เช่น บริษัท Regional
Container Lines Pte. Ltd. บริษัท RCL Feeder Pte. Ltd. บริษัท Regional
Container Lines (HK) Co. Ltd. และ บริษัท Regional Container Lines Shipping
Co., Ltd. ( People’s Republic of China ) เป็นบริษัทหลักในการดำเนินการ
ที่ทำหน้าที่ประสานงานและปฏิบัติการ ในเมืองท่าหลักของภูมิภาค
ทั้งนี้เพื่อให้การดำเนินการสามารถประสบผลสอดคล้องตามนโยบาย

(3) โครงสร้างรายได้

รายได้หลักของกลุ่มมาจากค่าระวาง ( Freight Income) ที่มีการตั้งราคาผูกอิงกับสกุลเงิน
เหรียญดอลลาร์สหรัฐ และรับชำระทั้ง สกุลเงินเหรียญดอลลาร์สหรัฐ หรือ
สกุลเงินท้องถิ่นในมูลค่าที่เทียบเท่า โครงสร้างและส่วนแบ่งรายได้ จำแนกได้ดังนี้

รายได้แบ่งตามลักษณะการให้บริการ 

แม้ว่าการให้บริการในลักษณะ COC มีสัดส่วนโดยเฉลี่ย เพียงประมาณ ร้อยละ 42%
ของปริมาณรวมในการขนส่งตู้ทั้งหมดของกลุ่มในปี 2544 รายได้จากการให้บริการประเภทนี้
มีสัดส่วนมากกว่าครึ่งหนึ่ง ของ รายได้ค่าระวางทั้งหมดของกลุ่ม
ทั้งนี้เนื่องจากการให้บริการในลักษณะ COC
โดยปกติมักมีอัตราค่าระวางที่สูงกว่าการให้บริการในลักษณะ SOC

โครงสร้างรายได้แบ่งตามภูมิศาสตร์ 

+------------------+--------+-------+--------+--------+--------+-------+
| ( ล้านบาท )       | ปี 2544 |       | ปี 2543 |        | ปี 2542 |       |
|                  |        |       |        |        |        |       |
| รายได้จากการขนส่ง  |        |       |        |        |        |       |
|                  |        |       |        |        |        |       |
| ทางทะเล          |        |       |        |        |        |       |
+------------------+--------+-------+--------+--------+--------+-------+
|                  | รายได้  | %     | รายได้  | %      | รายได้  | %     |
+------------------+--------+-------+--------+--------+--------+-------+
| -   ประเทศไทย    | 1,799  | 1     | 2,684  | 19.79% | 2,101  | 1     |
|                  |        | 3.30% |        |        |        | 9.44% |
+------------------+--------+-------+--------+--------+--------+-------+
| -   ประเทศสิงคโปร์ | 13,678 | 10    | 12,313 | 90.80% | 9,541  | 8     |
|                  |        | 1.14% |        |        |        | 8.28% |
+------------------+--------+-------+--------+--------+--------+-------+
| -   ประเทศฮ่องกง  | 225    | 1.66% | 463    | 3.41%  | 169    | 1.56% |
+------------------+--------+-------+--------+--------+--------+-------+
| -   ประเทศจีน     | 53     | 0.39% | 0      | 0.00%  | 0      | 0.00% |
+------------------+--------+-------+--------+--------+--------+-------+
| (รายการตัดบัญชี     | (      | (17   | (      | (1     | (      | (10   |
|                  | 2,339) | .30%) | 2,012) | 4.84%) | 1,131) | .46%) |
| - ดูหมายเหตุ)      |        |       |        |        |        |       |
+------------------+--------+-------+--------+--------+--------+-------+
| รวมรายได้จากการ   | 13,416 | 9     | 13,448 | 99.17% | 10,680 | 9     |
|                  |        | 9.20% |        |        |        | 8.82% |
| ขนส่งทางทะเล      |        |       |        |        |        |       |
+------------------+--------+-------+--------+--------+--------+-------+
| รายได้อื่น ๆ        | 108    | 0.80% | 112    | 0.83%  | 129    | 1.19% |
+------------------+--------+-------+--------+--------+--------+-------+
| รายได้รวม         | 13,524 | 10    | 13,560 | 1      | 10,808 | 10    |
|                  |        | 0.00% |        | 00.00% |        | 0.00% |
+------------------+--------+-------+--------+--------+--------+-------+

 

หมายเหตุ - รายการตัดบัญชีนั้นเป็นรายการที่เกิดขึ้นเนื่องจากบริษัทฯ และบริษัทย่อยได้มีการให้เช่าเรือระหว่างกัน ดังนั้น เมื่อมีการจัดทำงบการเงินรวมของกลุ่ม จึงจำเป็นต้องตัดออก เพื่อให้เป็นไปตามมาตรฐานบัญชีที่เป็นที่ยอมรับกันทั่วไป

 

โครงสร้างรายได้ของบริษัทและ บริษัทย่อย

เพื่อให้เห็นภาพโครงสร้างรายได้ของบริษัทฯและบริษัทย่อยให้ดีขึ้น
จึงขอแสดงโครงสร้างรายได้ตามบริษัทดังนี้

+-----------------------------+----+----------+----------+-----------+
| (หน่วย : ล้าน)                |    | ปี 2544   | ปี 2543   | ปี 2542    |
+-----------------------------+----+----------+----------+-----------+
| บริษัท อาร์ ซี แอล จำกัด ( มหาชน | T  | 1,767    | 2,684    | 2,079     |
| )                           | HB |          |          |           |
+-----------------------------+----+----------+----------+-----------+
| บริษ                         | S  | 0        | 0        | 0         |
| ัทย่อยที่ดำเนินงานในประเทศสิงคโปร์ | GD |          |          |           |
|                             |    | 67.7     | 66.9     | 75.2      |
| บ. อาร์ ซี แอล อินเวสเม้นท์ พีทีอี  | S  |          |          |           |
| จก.                         | GD | 459.2    | 300.8    | 287.8     |
|                             |    |          |          |           |
| บ. ริจิแนล คอนเทนเนอร์ ไลน์ส    | S  | 0        | 0        | 0         |
| พีทีอี จก.                     | GD |          |          |           |
|                             |    | 25.1     | 149.9    | 82.9      |
| บ. อาร์ ซี แอล ฟีดเดอร์ พีทีอี จก. | S  |          |          |           |
|                             | GD |          |          |           |
| บ. อาร์ ซี แอล ชิปแมเนจเม้นท์    |    |          |          |           |
| พีทีอี จก.                     | S  |          |          |           |
|                             | GD |          |          |           |
| บ. อาร์ ซี แอล เซอร์วิส เอส เอ  |    |          |          |           |
| จก.                         |    |          |          |           |
+-----------------------------+----+----------+----------+-----------+
| บริษัทย่อยที่ดำเนินงานในฮ่องกง     | H  | 20.7     | 26.9     | 13.4      |
|                             | KD |          |          |           |
| บ. ริจิแนล คอนเทนเนอร์ ไลน์ส    |    | 19.0     | 64.1     | SGD 16.9  |
| (ฮ่องกง) จก.                 | H  |          |          |           |
|                             | KD |          |          |           |
| บ. จิแนล คอนเทนเนอร์ ไลน์ส     |    |          |          |           |
| (เซียเมน) จก.                |    |          |          |           |
+-----------------------------+----+----------+----------+-----------+

(4) เป้าหมายการดำเนินธุรกิจ --